b'\n_START_ARTICLE_\nSanja Jovanovi\xc4\x87\n_START_SECTION_\n\xc5\xbdivotopis\n_START_PARAGRAPH_\nDebitirala je na Olimpijskim igrama u Ateni,  2004. godine. Osvojila je broncu na 200 m le\xc4\x91no, na Europskom prvenstvu u velikim bazenima u Madridu 2004._NEWLINE_Ima sestru blizanku Tanju, koja je nastupila u Big Brotheru i jo\xc5\xa1 dvije sestre te trenutno \xc5\xbeivi u Moko\xc5\xa1ici. Po\xc4\x8dela je plivati 1995. u starom gru\xc5\xa1kom bazenu._NEWLINE_Postavila je vi\xc5\xa1e od 170 hrvatskih pliva\xc4\x8dkih rekorda u raznim dobnim kategorijama. Osvojila je srebro na 50 m leptir i broncu na 100 le\xc4\x91no, na Mediteranskim igrama u Almeriji 2005. godine._NEWLINE_Na Europskom prvenstvu u plivanju u kratkim bazenima u ma\xc4\x91arskom gradu Debrecenu, osvojila je srebrnu medalju na 100 m le\xc4\x91no uz novi hrvatski rekord, 14. prosinca 2007., a dan kasnije osvojila je zlatnu medalju i postavila novi svjetski rekord na 50 m le\xc4\x91no u vremenu 26:50 sekundi. Progla\xc5\xa1ena je najboljom pliva\xc4\x8dicom prvenstva._NEWLINE_Izborila je normu za Olimpijske igre u Pekingu 2008. _NEWLINE_Na svjetskom prvenstvu u malim bazenima u Manchesteru osvaja broncu na 100 m le\xc4\x91no._NEWLINE_Na istom svjetskom prvenstvu u malim bazenima, 13. travnja 2008. godine, Sanja Jovanovi\xc4\x87 je u disciplini 50 m le\xc4\x91no osvojila zlatnu medalju i popravila svoj svjetski rekord na 26:37 sekundi._NEWLINE_Na Europskom prvenstvu u plivanju u kratkim bazenima u Rijeci 12. prosinca 2008. godine osvojila je zlatnu medalju u disciplini 100 m le\xc4\x91no uz novi europski rekord 56.87 sekundi, a 13. prosinca osvojila je zlatnu medalju u disciplini 50 m le\xc4\x91no te popravila svoj svjetski rekord na 26:23 sekundi._NEWLINE_Na Europskom prvenstvu u plivanju u kratkim bazenima u Istanbulu 2009. godine Sanja Jovanovi\xc4\x87 je 11. prosinca osvojila srebrnu medalju u disciplini 100 m le\xc4\x91no te 12. prosinca zlatnu medalju u disciplini 50 m le\xc4\x91no a tom prilikom je oborila svjetski rekord vremenom 25:70 sekundi._NEWLINE_Na 14. Europskom pliva\xc4\x8dkom prvenstvu 2010. u kratkim bazenima u nizozemskom gradu Eindhovenu, 27. listopada 2010. Sanja Jovanovi\xc4\x87 je u disciplini 50 m le\xc4\x91no vremenom 27:10 sekundi osvojila zlatnu medalju._NEWLINE_Po\xc4\x8detkom travnja 2011. dobila je ispisnicu iz dubrova\xc4\x8dkog Juga i 6. travnja  postala \xc4\x8dlanica rije\xc4\x8dkoga pliva\xc4\x8dkog kluba Primorje Croatia osiguranje_NEWLINE_Na Europskom pliva\xc4\x8dkom prvenstvu 2012. u velikim bazenima u ma\xc4\x91arskom gradu Debrecenu, 25. svibnja 2010. Sanja Jovanovi\xc4\x87 je u disciplini 50 m le\xc4\x91no s vremenom 28:31 sekundi osvojila srebrenu medalju. Ovo je bio njen najbolji rezultat u karijeri u u velikim (50-metarskim) bazenima._NEWLINE_Na europskom prvenstvu u malim bazenima u Chartresu u Francuskoj osvojila je 24. studenoga 2012. srebrnu medalju u disciplini 50 metara le\xc4\x91no, vremenom 26,84 sekunde, 6 stotinki iza pobjednice Laure Manadou iz Francuske, a 13 stotinki ispred \xc4\x8de\xc5\xa1ke predstavince Simone Baumrtove. 21. lipnja 2013. osvojila je zlato i sru\xc5\xa1ila rekord Mediteranskih igara isplivav\xc5\xa1i 50 m le\xc4\x91no u 28:48 sekundi.'